אלחנדרה גוזמן

גבריאלה אלחנדרה גוזמן פינאל (בספרדית: Gabriela Alejandra Guzmán Pinal; נולדה ב-9 בפברואר 1968) היא זמרת-יוצרת ושחקנית מקסיקנית. בשנת 1988, הוציאה את אלבום הבכורה שלה "Bye Mamá", אשר זכה להצלחה גדולה במדינתה וביסס שם את מעמדה. במהלך הקריירה שלה, נמכרו אלבומיה ושיריה בלמעלה מ-30 מיליון. בנוסף לכך, נחשבת גוזמן לאחד מהאמנים הלטיניים הנמכרים ביותר בכל הזמנים. גבריאלה אלחנדרה גוזמן פינאל נולדה ב-9 בפברואר 1968 במקסיקו סיטי, מקסיקו, לשחקנית סילביה פינאל ולזמר אנריקה גוזמן. לגוזמן יש שתי אחיות למחצה; השחקנית סילביה פסקל ורידיאנה אלטריסטה ואח צעיר; לואיס אנריקה גוזמן, שהוא גם אחיה הביולוגי היחיד. השיר הראשון שלה "Bye Mamá", יצא בשנת 1988 והוקדש עבור אמא שלה. בשנות התשעים הוציאה כמה מהאלבומים הגדולים ביותר שלה כמו Eternamente Bella,‏ Flor de Piel ו-Libre שיצאו על ידי חברת התקליטים BMG אריולה. ההצלחה לה זכתה בעקבות האלבומים הללו, גרמה לכך שקיבלה מועמדות לפרסי גראמי, פרסי גראמי הלטיני וכדומה. זאת, תוך שאלבומיה קיבלו תוארי זהב ופלטינה על ידי איגודי תעשיות הקלטות למיניהם. בעקבות כל ההצלחה שלה, היא כונתה "מלכת הרוק" והפכה לאחת מהאמניות המצליחות ביותר במקסיקו. לאורך הקריירה שלה זכתה להצלחה רבה בכל מקסיקו ובארצות הברית. היא הוציאה דואטים עם פרנקו דה ויטה, מריו דום ופונסקה. אחד מאלבומיה הידועים והמצליחים ביותר הוא Versus, שיצא בשנת 2017 ביחד עם הזמרת-יוצרת המקסיקנית גלוריה טרווי. האלבום זכה להצלחה חסרת תקדים כאשר הפך לאלבום המשותף הראשון של שתי נשים, שכבש את פסגת מצעד האלבומים הלטיניים. היא הייתה לאחד מהשופטים בעונה השנייה של תוכנית הטלוויזיה "Va Por Ti". בנוסף לכך, שפטה לצד לואיס פונסי, ויסין וקרלוס ויוס בגרסה הספרדית של תוכנית הטלוויזיה "The Voice". בשנת 2021 הצטרפה לצוות השחקנים הראשי בדמותה של אסטריד בעונתה השנייה של הסדרה הקומית "משחק המפתחות", שעלתה לשידור באמזון פריים וידאו. בשנת 2023 שיחקה בתפקיד קטן בסרט הקומדיה המוזיקלי "La Usurpadora: The Musical". אלחנדרה גוזמן ניהלה כמה מערכות יחסים במהלך חייה. מערכת היחסים הציבורית הראשונה שלה הייתה עם השחקן והזמר המקסיקני אריק רובין. מערכת היחסים לא נמשכה זמן רב בגלל סכסוך עם הזמרת המקסיקנית פאולינה רוביו. בהמשך, היא החלה במערכת יחסים עם איש העסקים פבלו מוקטזומה. מאוחר יותר, השניים נפרדו. גוזמן נישאה לאיש העסקים האמריקאי פארל גודמן בשנת 1998. הנישואים הגיעו לקיצם זמן קצר לאחר מכן, כאשר גודמן נעצר בגלל נשיאה של נרקוטי, בשדה תעופה בגרמניה. מערכת היחסים הציבורית האחרונה שלה עד כה, הייתה מעט זמן לאחר גירושיה מגודמן, במסגרתה הייתה עם ג'רארדו גומז דה לה בורבולה. הם התחתנו בשנת 2002 וכמה חודשים לאחר מכן, הודיעה כי היא בהיריון שני. עם זאת, התינוק נפטר עוד לפני שידעה את מינו. בעקבות כך, היא נכנסה לדיכאון קליני והדבר הוביל לכך שהיא התגרשה מלה בורבולה. 1988: Bye Mamá 1989: Dame Tu Amor 1990: Eternamente Bella 1991: Flor de Papel 1993: Libre 1994: Enorme 1996: Cambio de Piel 1999: Algo Natural 2001: Soy 2004: Lipstick 2006: Indeleble 2007: Fuerza 2009: Único 2015: A + No Poder 2017: Versus (ביחד עם גלוריה טרווי) 2019: La Guzmán Live at the Roxy מדיה וקבצים בנושא אלחנדרה גוזמן בוויקישיתוף אתר האינטרנט הרשמי של אלחנדרה גוזמן אלחנדרה גוזמן, ברשת החברתית אקס (טוויטר) אלחנדרה גוזמן, במסד הנתונים הקולנועיים IMDb (באנגלית) אלחנדרה גוזמן, באתר AllMovie (באנגלית) אלחנדרה גוזמן, באתר אפל מיוזיק (באנגלית) אלחנדרה גוזמן, באתר ספוטיפיי אלחנדרה גוזמן, באתר Last.fm (באנגלית) אלחנדרה גוזמן, באתר AllMusic (באנגלית) אלחנדרה גוזמן, באתר MusicBrainz (באנגלית) אלחנדרה גוזמן, באתר Discogs (באנגלית) אלחנדרה גוזמן, באתר Songkick (באנגלית) אלחנדרה גוזמן, באתר בילבורד (באנגלית) Álbumes – Objetivo La Guzmán | Alejandra Guzmán (בספרדית) Discografía, LaGuzman.com Alejandra Guzmán - Biografía de Alejandra Guzmán, www.biografias.es Biografia | AleGuzman.com :: Alejandra Guzman (באנגלית) (ארכיון) Aynur Aydin sur Twitter : "Arkadaslar dogum günüm yarin 😁 15 aralik dogdum ben 👍🎉🐓 wikipedia düzelt bunu lütfen 🐣", web.archive.org, ‏2017-02-08 Aynur Aydin on Twitter: "@SelinayMutlu3 no 85", web.archive.org, ‏2017-02-08 Empresa Peruana de Servicios Editoriales S. A. EDITORA PERÚ, Esta canción hizo llorar a la mamá de Alejandra Guzmán, andina.pe (בספרדית) Gloria Trevi & Alejandra Guzman Debut at No. 1 on Top Latin Albums Chart With 'Versus', Billboard, ‏2017-07-12 Alejandra Guzmán revive su rivalidad con Paulina Rubio por Erik Rubín, Quién, ‏2019-12-03 (בספרדית) Quiénes han sido las parejas de Alejandra Guzmán, EL DEBATE (בספרדית) Estos fueron los principales amores de la vida de Alejandra Guzmán, Estos fueron los principales amores de la vida de Alejandra Guzmán